Diari Oficial de la Generalitat Valenciana


Sumari del DOGV 6262, del 07-05-2010 (2010/5093)

Convocatòria d'Assemblea General ordinària.
-------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5093


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Convocatòria

Convocatòria d'Assemblea General ordinària.  
 [2010/5093]  
En compliment de l'acord adoptat pel Consell Rector d'aquesta entitat i de conformitat amb l'establit legalment i estatutària, es convoca tots els socis d'aquesta Caixa Rural per a celebrar l'Assemblea General ordinària el pròxim dia 28 de maig de 2010, en el saló d'actes del local social d'aquesta Caixa Rural, situat a Nules, carrer Major, número 66, a les 19.00 hores en primera convocatòria i a les 19.30 hores en segona, a fi de tractar dels distints punts del següent orde del dia:  
1. Examen de la gestió social. Aprovació, si és el cas, dels comptes anuals corresponents a l'exercici econòmic de 2009.  
2. Acords sobre la distribució de resultats.  
3. Aprovació, si és el cas, de la liquidació del pressupost d'ingressos i despeses del fons de formació i promoció de l'exercici anterior i pla d'inversions i despeses del fons indicat per a l'exercici en curs.  
4. Constitució del grup cooperatiu consolidable d'entitats de crèdit Caixes Rurals del Mediterrani, CRM, del qual forma part el contracte de constitució del grup esmentat. Incorporació al grup d'aquesta entitat i autorització per a la subscripció del contracte citat com a entitat fundadora i perquè el Consell Rector puga completar, adequar o esmenar el text del contracte, en la mesura que siga necessari per a poder complir les indicacions o inconvenients que poguera formular al text indicat, de forma verbal o escrita, l'organisme o els organismes que pogueren haver d'autoritzar-ho.  
5. Aprovació, si és el cas, de la proposta de modificació d'estatuts socials, amb la incorporació a aquests d'un capítol VI nou titulat «Del grup cooperatiu Caixes Rurals del Mediterrani, CRM, i de l'entitat capçalera», amb quatre articles nous numerats del 59 al 62 referits a «Integració en el grup i règim jurídic», «Funcions de l'entitat capçalera en matèria de solvència i liquiditat», «Competències delegades per la Caixa en l'entitat capçalera» i «Fons central d'intercooperació», amb renumeració dels actuals capítols i articles immediats següents.  
6. Autorització expressa al Consell Rector perquè, en nom propi, puga completar, adequar, esmenar el text estatutari aprovat, en la mesura precisa per a poder complir les indicacions o esmenar els inconvenients que poguera formular al text indicat l'organisme autoritzador de la modificació estatutària o dels registres competents amb vista a aconseguir-ne l' autorització, la qualificació i la inscripció definitiva.  
7. Autorització per a la integració en el Sistema Institucional de Protecció Cooperativa (SIP) promogut en l'àmbit de l'Associació Espanyola de Caixes Rurals.  
8. Nomenament d'auditors dels comptes de l'entitat.  
9. Elecció per a la renovació estatutària de membres titulars i suplents del Consell Rector, així com per a la designació dels integrants de la comissió de recursos.  
10. Suggeriments i preguntes al Consell Rector.  
11. Decisió sobre l'aprovació de l'acta. Designació de socis a aquest efecte.  
Nules, 9 d'abril de 2010.- El president: Vicente Canos Miralles  
Nota. D'acord amb el que disposa l'article 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, es troben a disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci d'aquesta convocatòria, excepte dissabtes, i fins al dia de celebració de l'Assemblea; els socis tenen dret a rebre gratuïtament, amb la sol·lictud prèvia per escrit, un còpia dels documents indicats.